Moses sê aan sy volk om kleinvee te slag vir die pasgaviering en die bloed aan hulle deurposte te smeer sodat die engel van die Here verby sal gaan en nie ook hulle eersgeborenes te laat sterf soos hy met die Egiptenare doen nie. Moses maan die volk ook om die pasgaviering geslag na geslag te onderhou as heilige instelling uit dankbaarheid dat hulle gered is en nie deur die dood daar in Egipte getref is nie. Presies so verwag die Here van al sy kinders, geslag na geslag, om uit dankbaarheid dat Hy ons van die ewige dood met sy kruising gered het, nagmaal keer op keer te vier as teken en seël van die nuwe lewe wat ons ontvang het.
Goewerneur Willem Adriaan vd Stel lê in 1700 die eerste stene van 'n nuwe agtkantige kerkgebou. Die oorspronklike toring is steeds deel van die huidige Groot Kerk in Kaapstad.
Dr Christiaan Frederik Louis Leipoldt, SA-digter, skrywer, dramaturg, joernalis, kinderarts, kok en kosskrywer, word in 1880 op Worcester gebore en op die naburige Clanwilliam getoë. Hy vorm saam met Totius en Jan FE Cilliers die Driemanskap van die Tweede Afrikaanse Taalbeweging. Hy is met die Hertzogprys vir Drama in 1944 vir Die Heks, asook vir Die Laaste Aand, bekroon. Hy het nooit getrou nie maar 'n seun, Jeff, aangeneem.